Ur ten ixuṣṣ wacemma ! Lɛebd, akken yebɣu yili ; daymen yettexaṣṣa-t kra : « A bu meyya, a wah a mitayen ! » Wissen ula di lǧennet, ma yekteb Rebbi nkecm-it, wissen ula dinna ma ur aɣ yettexaṣṣa ara kra … A Rebbi, steɣferɣen ɣur-k ! Ixxamen iseɛɛun ala tullas ttecedhin aqcic … wamma sebɛa watematen-agi i ɣef la d-nḥekku cedhan taqcict. D ayen iḍehren tabeɛ : ur tettmennid ara a bnadem ala ayen akken ur terwid ara. Baba-t-sen d yemmat-sen xas ula d nuteni mennan taqcict, ǧǧan-t kan deg ulawen-nsen, ḥemden Rebbi ; ma d arraw-nsen, d lebda win yekkren deg-sen yin-as : Annaɣ a Rebbi ! a wi seɛan weltma-s !